
kaavasuunnittelija Tuula Vuorinen, puh. 044 778 0272,<br>
sähköposti: tuula.vuorinen@asikkala.fi<br>

ASIKKALAN KUNTA<br>
Kaavoitusjaosto<br>
<br>
Pöytäkirja<br>
§1<br>
<br>
1/2020<br>
<br>
4/23<br>
<br>
20.05.2020<br>
<br>
Kokouksen laillisuuden ja päätösvaltaisuuden toteaminen<br>
KAAVJA 20.05.2020 § 1<br>
Hallintosäännön mukaan kokouskutsun antaa puheenjohtaja tai hänen estyneenä ollessaan varapuheenjohtaja. Kokouskutsu lähetetään jäsenille ja muille, joilla on läsnäolo-oikeus tai -velvollisuus, vähintään viittä (5) päivää ennen kokousta.<br>
Ehdotus<br>
<br>
Kokouskutsu on toimitettu 13.5.2020 kaavoitusjaoston jäsenille, kunnanhallituksen puheenjohtajalle ja kunnanjohtajalle sekä palvelualuejohtajalle kunnan hallintosäännön mukaisesti, joten kokous todetaan asianmukaisesti koollekutsutuksi ja mikäli enemmän kuin<br>
puolet jäsenistä on saapuvilla, myös päätösvaltaiseksi.<br>
<br>
Päätös<br>
<br>
Ehdotus hyväksyttiin.<br>
__________<br>
<br>
Ptk:n tark.<br>

ASIKKALAN KUNTA<br>
Kaavoitusjaosto<br>
<br>
Pöytäkirja<br>
§2<br>
<br>
1/2020<br>
<br>
5/23<br>
<br>
20.05.2020<br>
<br>
Pöytäkirjantarkastajien valitseminen<br>
KAAVJA 20.05.2020 § 2<br>
Hallintosäännön 66 §:n mukaan pöytäkirja tarkastetaan toimielimen<br>
päättämällä tavalla. Kunkin kokouksen tarkastettu pöytäkirja pidetään yleisesti nähtävänä pöytäkirjan tarkastusta seuraavana perjantaina kunnanviraston aukioloajan. Mikäli ko. päivä on pyhäpäivä, itsenäisyyspäivä, vapunpäivä, joulu- tai juhannusaatto, pidetään pöytäkirja nähtävänä seuraavana työpäivänä.<br>
Kaavoitusjaosto on päättänyt, että sen kokouspöytäkirja tarkastetaan kussakin kokouksessa mahdollisuuksien mukaan heti kokouksen jälkeen kuitenkin viimeistään neljäntenä työpäivänä kokouksesta. Kokouksessa läsnä olevat kaavoitusjaoston jäsenet/varajäsenet<br>
tarkastavat pöytäkirjan.<br>
Ehdotus<br>
<br>
Kaavoitusjaosto valitsee pöytäkirjantarkastajiksi Heikki Vahdon ja<br>
Vilho Laakson.<br>
<br>
Päätös<br>
<br>
Ehdotus hyväksyttiin.<br>
__________<br>
<br>
Ptk:n tark.<br>
<br>

Pöytäkirja<br>
§3<br>
<br>
1/2020<br>
<br>
6/23<br>
<br>
20.05.2020<br>
<br>
Sähköisen kokouksen käyttöönotto kaavoitusjaoston kokoustyöskentelyssä<br>
KAAVJA 20.05.2020 § 3<br>
Sähköisiä kokouksia koskevat määräykset<br>
Kuntalain 98 §:ssä säädetään kunnallisten toimielinten päätöksentekotavoista. Sen mukaan toimielimelle kuuluvista asioista voidaan<br>
päättää varsinaisessa kokouksessa, sähköisessä toimintaympäristössä tapahtuvassa kokouksessa (sähköinen kokous) tai sähköisesti<br>
ennen kokousta (sähköinen päätöksentekomenettely). Sähköisessä<br>
kokouksessa ja sähköisessä päätöksentekomenettelyssä kunnan tulee huolehtia tietoturvallisuudesta ja siitä, etteivät salassa pidettävät<br>
tiedot ole ulkopuolisen saatavissa. Kuntalain 99 §:ssä on säädetty<br>
edellytykseksi sähköiselle kokoukselle, että läsnä oleviksi todetut<br>
ovat keskenään yhdenvertaisessa näkö- ja ääniyhteydessä.<br>
Kuntalain 90 §:ssä säädetään kunnan hallintosäännön sisältövaatimuksista. Sen 1 momentin 2 kohdan alakohdan mukaan hallintosäännössä tulee antaa tarpeelliset määräykset toimielinten päätöksentekotavoista sekä siitä, miten kunta huolehtii, että sähköiseen<br>
kokoukseen ja sähköiseen päätöksentekomenettelyyn osallistumiseen tarvittavat tekniset välineet ja yhteydet ovat käytettävissä.<br>
Asikkalan kunnanvaltuusto on kokouksessaan 27.4.2020 § 26 hyväksynyt Asikkalan kunnanhallintosääntöön päivityksiä koskien sähköistä kokousta. Hallintosääntö astuu voimaan 1.5.2020.<br>
Hallintosäännön 100 § mukaan toimielin voi käsitellä asian varsinaisessa kokouksessaan, jossa kokouksen osallistujat ovat läsnä kokouspaikalla. Varsinaisessa kokouksessa voidaan käyttää sähköistä<br>
asiahallinta- tai äänestysjärjestelmää.<br>
Vaihtoehtoisesti kokous voidaan pitää sähköisessä toimintaympäristössä, johon osallistutaan sähköisen yhteyden avulla (sähköinen kokous).<br>
Kunnanhallitus tai sen nimeämä viranhaltija vastaa, että sähköiseen<br>
kokoukseen tarvittavat tekniset laitteet, järjestelmät ja tietoliikenneyhteydet ovat ajantasaisia ja tietoturvallisia lakien edellyttämällä tavalla.<br>
Hallintosäännön 101 a § mukaan toimielin voi pitää kokouksen sähköisesti kuntalain 99 §:n mukaisesti. Suljettuun sähköiseen kokoukseen voi osallistua vain sellaisesta paikasta, jossa salassa pidettävät tiedot ja kokouksessa käydyt keskustelut eivät ole ulkopuolisen<br>
kuultavissa tai nähtävissä.<br>
Hallintosäännön § 103 mukaan kokouskutsussa on ilmoitettava kokouksen aika ja paikka sekä käsiteltävät asiat. Kokouskutsussa on<br>
mainittava, mitä toimielimen päätöksentekotapaa noudatetaan kunPtk:n tark.<br>
<br>
ASIKKALAN KUNTA<br>
Kaavoitusjaosto<br>
<br>
Pöytäkirja<br>
§3<br>
<br>
1/2020<br>
<br>
7/23<br>
<br>
20.05.2020<br>
<br>
kin asian kohdalla.<br>
Tekniset edellytykset<br>
Sähköinen kokous edellyttää yhdenvertaista näkö- ja ääniyhteyttä.<br>
Kuntalain esitöissä yhdenvertaista näkö- ja ääniyhteyttä kuvataan<br>
seuraavasti: " --. Yhdenvertaista näkö- ja ääniyhteyttä voidaan pitää<br>
kunnallisen toimielimen päätöksenteon kannalta tarpeellisena ja se<br>
turvaisi osaltaan toimielimen päätöksenteon toimintaedellytyksiä, sillä kokoukseen osallistuvat henkilöt voisivat näin keskustella päätettävänä olevista asioista "kasvokkain"."<br>
Yhdenvertaista näkö- ja ääniyhteyttä ei ole määritelty täsmällisesti.<br>
Valmiustilalain voimassaollessa kunnissaa on siirrytty sähköiseen<br>
kokousmenettelyyn esimerkiksi Teams- tai Skype-järjestelmää hyödyntäen. Näissä järjestelmissä yhtäaikainen näköyhteys kaikkiin kokoukseen osallistujiin ei ole kaikissa olosuhteissa toteutettavissa.<br>
Kulloinkin puhuvaan henkilöön näköyhteys kuitenkin on olemassa.<br>
Edellä kuvatuin tavoin sähköinen kokous edellyttää yhdenvertaista<br>
näkö- ja ääniyhteyttä. Kullakin kokoukseen etäyhteyksien välityksellä<br>
osallistuvalla tulee näin olla kameralla varustettu päätelaite (matkapuhelin, Ipad/tabletti tai tietokone). Asikkalan kunta on mahdollistanut valtuutetuille ja lautakuntien jäsenille Ipadit. Kuntaliitto on ohjeistanut kuntia 20.3.2020 asiassa seuraavasti: ”Teams ja skype-yhteydet täyttävät sähköisen kokouksen edellytykset. Niissä pystytään<br>
teknisesti toimimaan siten, että yhteneväinen näkö- ja kuuloyhteys<br>
on mahdollinen.”<br>
Mahdolliset toimintahäiriöt<br>
Kunnan velvollisuutena on huolehtia, että kokoustekniikka toimii.<br>
Koska tietoverkot ovat aika ajoin kuormittuneet, häiriöihin yhteyksissä kannattaa varautua. Toimielimen jäsenillä tulee olla mahdollisuus<br>
tosiasiallisesti osallistua keskusteluun ja päätöksentekoon. Jos näin<br>
ei ole, voi syntyä laillisuusongelmia. Jos yhteydet ovat huonot ja<br>
osallistujia putoaa pois verkosta, kokous voidaan myös keskeyttää<br>
ja kokousta voidaan jatkaa, kun kaikki ovat taas mukana.<br>
Asikkalan kunnalla on käytössä Teams-sovellus ja sähköiset kokoukset voidaan järjestää tätä sovellusta käyttäen.<br>
Kokousten koolle kutsuminen<br>
Hallintosäännön 102 § mukaan toimielin päättää kokoustensa ajan<br>
ja paikan.Kokous pidetään myös, milloin puheenjohtaja katsoo kokouksen tarpeelliseksi tai enemmistö toimielimen jäsenistä tekee puheenjohtajalle esityksen kokouksen pitämisestä ilmoittamansa asian<br>
käsittelyä varten.<br>
Hallintosäännön 103 § mukaan kokouskutsun antaa puheenjohtaja<br>
tai hänen estyneenä ollessaan varapuheenjohtaja. Kokouskutsussa<br>

<br>
on ilmoitettava kokouksen aika ja paikka sekä käsiteltävät asiat. Kokouskutsussa on mainittava, mitä toimielimen päätöksentekotapaa<br>
noudatetaan kunkin asian kohdalla (esimerkiksi perinteinen kokous<br>
tai sähköinen kokous).<br>
Sähköisen kokouksen pitäminen ei estä esimerkiksi sitä, että puheenjohtaja, esittelijä ja sihteeri ovat läsnä toimielimen tavanomaisella kokouspaikalla, jos he ovat yhdenvertaisessa näkö- ja ääniyhteydessä muiden kokoukseen osallistuvien kanssa. Mahdollista kuitenkin on myös se, että sähköisessä kokouksessa fyysistä kokouspaikkaa ei ole lainkaan.<br>
Harkinta<br>
Samassa yhteydessä on arvioitava, millaisesta paikasta sähköiseen<br>
kokoukseen voi osallistua eli mitä konkreettisesti merkitsee hallintosäännön määräys "suljettuun sähköiseen kokoukseen voi osallistua<br>
vain sellaisesta paikasta, jossa salassa pidettävät tiedot ja kokouksessa käydyt keskustelut eivät ole ulkopuolisen kuultavissa tai nähtävissä". Tässä vaihtoehtoina voidaan luottamushenkilön omaa vakuutusta asiantilasta ja toisena kunnan osoittamaa etäosallistumiseen tarkoitettua yleisöltä suljettua tilaa.<br>
Arvioinnissa on merkitystä myös käsiteltävien asioiden laadulla: käsiteltäessä julkisia asioita kohdistuu intressi luottamuksellisten keskustelujen suojaamiseen, käsiteltäessä ei-julkisia asioita (esim. yksilöasiat, liikesalaisuudet), on huolehdittava tietosuojasta myös asianosaisen intressien turvaamiseksi ja kunnan maine- ja vahinkoriskien<br>
hallitsemiseksi.<br>
Kunnanhallitus on 4.5.2020 § 92 hyväksynyt seuraavat periaatteet<br>
kunnanhallituksen sähköisessä kokoustyöskentelyssä:<br>
-<br>
<br>
-<br>
<br>
-<br>
<br>
Ptk:n tark.<br>
<br>
Hallintosäännön 103 § mukaisesti kokouskutsun antamisen yhteydessä mainitaan mitä toimielimen päätöksentekotapaa (sähköinen kokous/perinteinen kokous) noudatetaan kunkin asian<br>
kohdalla.<br>
Ellei puheenjohtaja muuta päätä, sähköiseen kokoukseen osallistujille järjestetään mahdollisuus osallistua kokoukseen myös<br>
tavanomaisella kokouspaikalla, josta järjestetään yhdenvertainen näkö- ja ääniyhteys muiden kokoukseen osallistuvien kanssa.<br>
Sähköisen kokouksen toimintaympäristö järjestetään Teams-sovelluksen avulla. Kunta tarjoaa Teams-sovelluksen käyttöön<br>
Ipad-laitteen sekä mobiiliyhteyden.<br>
Sähköiseen kokoukseen osallistumisen edellytyksenä on se, että osallistuva henkilö antaa kirjallisen vakuutuksen siitä, että<br>
henkilö on huolehtinut parhaan kykynsä mukaan siitä, että henkilö osallistuu kokoukseen sellaisesta paikasta, jossa salassa pidettävät tiedot ja kokouksessa käydyt keskustelut eivät ole ulko-<br>

puolisen kuultavissa tai nähtävissä.<br>
Talousjohtaja vastaa hallintosäännön 63 b § tarkoittamalla tavalla siitä, että sähköisiin kokouksiin tarvittavat tekniset laitteet, järjestelmät ja tietoliikenneyhteydet ovat ajantasaisia ja tietoturvallisia lakien edellyttämällä tavalla.<br>
<br>
Valmistelija/lisätietoja<br>
Kaavoituspäällikkö Heikki Manninen<br>
p. 044 778 0270, heikki.manninen@asikkala.fi<br>
Ehdotus<br>
<br>
Kaavoitusjaosto päättää<br>
1. että kaavoitusjaoston kokoukset voidaan pitää hallintosäännön<br>
101 a § tarkoittamalla tavalla sähköisessä toimintaympäristössä<br>
eli sähköisenä kokouksena;<br>
2. todeta, että hallintosäännön 103 § mukaan kokouskutsun antamisen yhteydessä on mainittava mitä toimielimen päätöksentekotapaa noudatetaan kunkin asian kohdalla;<br>
3. että ellei puheenjohtaja muuta päätä, sähköiseen kokoukseen<br>
osallistujille järjestetään mahdollisuus osallistua kokoukseen<br>
myös tavanomaisella kokouspaikalla, josta järjestetään yhdenvertainen näkö- ja ääniyhteys muiden kokoukseen osallistuvien<br>
kanssa;<br>
4. että sähköisen kokouksen toimintaympäristö järjestetään<br>
Teams-sovelluksen avulla. Kunta tarjoaa Teams-sovelluksen<br>
käyttöön iPad-laitteen ja mobiiliyhteyden;<br>
5. edellyttää kohdassa 1 mainittuun sähköiseen kokoukseen osallistuvalta henkilöltä kirjallista vakuutusta siitä, että henkilö on<br>
huolehtinut parhaan kykynsä mukaan siitä, että henkilö osallistuu kokoukseen sellaisesta paikasta, jossa salassa pidettävät<br>
tiedot ja kokouksessa käydyt keskustelut eivät ole ulkopuolisen<br>
kuultavissa tai nähtävissä ja<br>
6. että talousjohtaja vastaa hallintosäännön 63 b § tarkoittamalla<br>
tavalla siitä, että sähköisiin kokouksiin tarvittavat tekniset laitteet, järjestelmät ja tietoliikenneyhteydet ovat ajantasaisia ja tietoturvallisia lakien edellyttämällä tavalla.<br>
<br>
Päätös<br>
<br>
Ptk:n tark.<br>
<br>
Ehdotus hyväksyttiin.<br>
__________<br>
<br>

<br>
Telakkarannan asemakaava / ehdotusvaihe<br>
471/10.02.03/2012<br>
KAAVJA 19.04.2018 § 7<br>
Asikkalan kunnanhallitus on tehnyt aloitteen Telakkarannan asemakaavan laatimiseksi. Kaavan vireilletulosta on ilmoitettu kaavoituskatsauksen yhteydessä (Kaavoituskatsaus 2011, kaavoitusohjelma<br>
2012 - 2016) Veteraanitalon asemakaavan muutos -nimellä. Kunnanhallitus päätti kokouksessaan 15.1.2018 § 11, että Telakkarannan aluetta jatkovalmistellaan kerrostalovaihtoehdon mukaisesti.<br>
Asemakaavan muutos koskee aluetta, joka sijaitsee Anianpellon kylässä, Telakkarannan ja Telakkapuiston alueella Päijänteen rannalla<br>
Vääksyn keskustaajamassa. Alueen suuruus on n. 10 hehtaaria, joka sisältää pääosin puisto-, ranta- ja vesialuetta.<br>
Kaavan aloitusasiakirjana laadittu MRL 63 §:n mukainen päivitetty<br>
osallistumis- ja arviointisuunnitelma asetetaan nähtäville koko kaavoitusprosessin ajaksi, ja sitä täydennetään tarvittaessa suunnittelun<br>
edetessä. Suunnittelualueelle on tarkoitus mahdollistaa kerrostaloasumisen sijoittuminen, sekä kehittää alueen satama-, matkailu- ja<br>
virkistystoimintoja. Yleiskaavassa alue on osoitettu asuintoimintojen<br>
alueeksi, virkistysalueeksi, satama-alueeksi sekä vesialueeksi.<br>
Osallistumis- ja arviointisuunnitelma on lakisääteinen (MRL 63 §)<br>
kaavan laatimiseen liittyvä asiakirja, jossa esitetään kaavoitushankkeen sijainti ja tavoitteet sekä kerrotaan miten alueen osalliset voivat<br>
vaikuttaa kaavoitukseen ja kuinka kaavan vaikutuksia arvioidaan<br>
työn aikana.<br>
Valmistelija/lisätietoja<br>
kaavoitusassistentti Pekka Hynönen<br>
puh. 044 778 0272, sähköposti: etunimi.sukunimi@asikkala.fi<br>
Esittelijä<br>
tekninen johtaja Harri Hirvonen<br>
puh. 044 778 0290, sähköposti etunimi.sukunimi@asikkala.fi<br>
Ehdotus<br>
Ptk:n tark.<br>
<br>
Kaavoitusjaosto esittää kunnanhallitukselle Telakkarannan asemakaavan osallistumis- ja arviointisuunnitelman hyväksymistä ja hank-<br>

keen asettamista uudelleen vireille.<br>
Päätös<br>
<br>
Ehdotus hyväksyttiin.<br>
__________<br>
<br>
KHALL § 83<br>
Liite 1/2.5.18 päivitetty Telakkarannan asemakaavan osallistumisja arviointisuunnitelma<br>
Valmistelija/lisätietoja<br>
Kaavoitusassistentti Pekka Hynönen, puh. 044 778 0272 ja ,<br>
tekninen johtaja Harri Hirvonen, puh. 044 778 0290,<br>
sähköpostit: etunimi.sukunimi@asikkala.fi<br>
Ehdotus<br>
<br>
Kunnanhallitus hyväksyy liitteenä olevan päivitetyn Telakkarannan<br>
asemakaavan osallistumis- ja arviointisuunnitelman ja päättää<br>
asettaa kaavahankkeen uudelleen vireille.<br>
<br>
Päätös<br>
<br>
Ehdotus hyväksyttiin.<br>
__________<br>
<br>
KAAVJA 15.11.2018 § 18<br>
Telakkarannan asemakaavamuutoksen vireilletulosta on ilmoitettu<br>
alunperin kaavoituskatsauksen yhteydessä (Kaavoituskatsaus 2011,<br>
kaavoitusohjelma 2012 - 2016). Kunnanhallitus hyväksyi päivitetyn<br>
osallistumis- ja arviointisuunnitelman 2.5.2018, § 83 ja päätti asettaa<br>
hankkeen uudelleen vireille.<br>
Kaavoittaja on laatinut asemakaavamuutokseen liittyvät 2.11.2018<br>
päivätyt, asemakaavamuutoksen luonnosvaiheen kaavakartan määräyksineen sekä luonnosvaiheen kaavaselostuksen liitteineen. Asemakaavamuutoksen asiakirjat asetetaan nähtäville MRL 62 § ja<br>
MRA 30 § mukaisesti 5.12.2018-9.1.2019. Luonnoksen virallisesta<br>
nähtäville asettamisesta ilmoitetaan paikallislehdessä ja aineisto laitetaan nähtäville kunnan ilmoitustaululle sekä kunnan internetsivuille. Nähtävillä olon aikana luonnoksesta pyydetään lausunnot osallistumis- ja arviointisuunnitelmaan merkityiltä kaavahankkeen osallisilta.<br>
Valmistelija/lisätietoja<br>
Ptk:n tark.<br>
<br>
ASIKKALAN KUNTA<br>
Kaavoitusjaosto<br>
Kunnanhallitus<br>
Kaavoitusjaosto<br>
Kunnanhallitus<br>
Kaavoitusjaosto<br>
Kunnanhallitus<br>
Kunnanhallitus<br>
Kaavoitusjaosto<br>
<br>
Pöytäkirja<br>
§7<br>
§ 83<br>
§ 18<br>
§ 240<br>
§8<br>
§ 222<br>
§ 231<br>
§4<br>
<br>
1/2020<br>
<br>
12/23<br>
<br>
19.04.2018<br>
02.05.2018<br>
15.11.2018<br>
26.11.2018<br>
11.09.2019<br>
30.09.2019<br>
14.10.2019<br>
20.05.2020<br>
<br>
kaavoituspäällikkö Samuli Kantola<br>
puh. 044 778 0270, sähköposti: etunimi.sukunimi@asikkala.fi<br>
Ehdotus<br>
<br>
Kaavoitusjaosto esittää Asikkalan kunnanhallitukselle, että se hyväksyy Telakkarannan asemakaavamuutoksen luonnosvaiheen asiakirjat ja päättää asettaa ne MRL 62 § ja MRA 30 § mukaisesti nähtäville.<br>
<br>
Päätös<br>
<br>
Ehdotus hyväksyttiin.<br>
__________<br>
<br>
KHALL § 240<br>
Telakkarannan kaavaan liittyvä yleisötilaisuus pidetään 13.12.2018<br>
klo 17 alkaen kunnanviraston kokoustilassa.<br>
Liite 1/26.11.18 Telakkarannan asemakaavamuutoksen luonnosvaiheen asiakirjat<br>
Valmistelija/lisätietoja<br>
Kaavoituspäällikkö Samuli Kantola, puh. 044 778 0270,<br>
sähköposti: etunimi.sukunimi@asikkala.fi<br>
Ehdotus<br>
<br>
Kunnanhallitus hyväksyy Telakkarannan asemakaavamuutoksen<br>
luonnosvaiheen asiakirjat ja päättää asettaa ne MRL 62 § ja MRA<br>
30 § mukaisesti nähtäville.<br>
<br>
Asian käsittely kunnanhallituksen kokouksessa:<br>
Kunnanjohtaja muutti kokouksessa päätösehdotustaan, siten että<br>
esitykseen lisätään: Kunnanhallitus toteaa, että mikäli Tammenlehvätalo joudutaan siirtämään nykyiseltä paikaltaan, tulee tarkastella<br>
vielä muutkin edustavat sijoituspaikat mukaan lukien Kanava-alue.<br>
Vilho Laakso esitti, että kunnanhallitus hyväksyy Telakkarannan<br>
asemakaavamuutoksen luonnosvaiheen asiakirjat ja päättää asettaa<br>
ne MRL 62 § ja MRA 30 § mukaisesti nähtäville.<br>
Muutosesitystä ei kannatettu, joten se raukeaa.<br>
Päätös<br>
<br>
Ptk:n tark.<br>
<br>
Edellä selostetun käsittelyn jälkeen kunnanhallitus hyväksyi Telakkarannan asemakaavamuutoksen luonnosvaiheen asiakirjat ja päätti<br>
asettaa ne MRL 62 § ja MRA 30 § mukaisesti nähtäville.<br>
<br>

20.05.2020<br>
<br>
Kunnanhallitus toteaa, että mikäli Tammenlehvätalo joudutaan siirtämään nykyiseltä paikaltaan, tulee tarkastella vielä muutkin edustavat<br>
sijoituspaikat mukaan lukien Kanava-alue.<br>
__________<br>
KAAVJA 11.09.2019 § 8<br>
Telakkarannan asemakaavamuutoksen vireilletulosta on ilmoitettu<br>
alunperin kaavoituskatsauksen yhteydessä (kaavoituskatsaus 2011,<br>
kaavoitusohjelma 2012-2016). Kaavoittaja on laatinut asemakaavan<br>
liittyvät, 28.8.2019 päivätyt, ehdotusvaiheen kaava-asiakirjat liitteineen.<br>
Luonnosvaiheen jälkeen kaavaselostus ja kaavakartta on päivitetty.<br>
Luonnosvaiheessa saadun palautteen perusteella on tehty seuraavia lisäselvityksiä:<br>
-<br>
<br>
Vedenalaisen kulttuuriperinnön inventointi (Subreering Oy,<br>
2019)<br>
Satama-alueen ja satamaan liittyvien toimintojen suunnittelu ja<br>
laajentaminen Vartiopolun päässä (LV-2)<br>
Mikkolantien jalankulun ja pyöräilyn liikennejärjestelyjen suunnittelu (Ramboll, 2019)<br>
Poikkileikkaus Telakkapuiston uudisrakentamiselle osoitetun<br>
alueen osalta (Ramboll, 2019)<br>
Pohjakartta päivitetty (Asikkalan kunta, 2019)<br>
<br>
Selvitysten ja luonnosvaiheesta annetun palautteen perusteella aineistoon on tehty tarvittavat muutokset, ja vaikutusten arviointia on<br>
laajennettu ja lisätty kaavaselostukseen. Lisäselvitykset ja palauteraportti ovat kaava-aineiston liitteenä.<br>
Asemakaavamuutoksen asiakirjat asetetaan nähtäville MRL 62 § ja<br>
MRA 27 § mukaisesti. Ehdotuksen virallisesta nähtäville asettamisesta ilmoitetaan paikallislehdessä ja aineisto laitetaan nähtäville<br>
kunnan ilmoitustaululle sekä kunnan internetsivuille. Nähtävilläolon<br>
aikana ehdotuksesta pyydetään lausunnot osallistumis- ja arviointisuunnitelmaan merkityiltä kaavahankkeen osallisilta.<br>
Valmistelija/lisätietoja<br>
tekninen johtaja Harri Hirvonen<br>
p. 044 778 0290, harri.hirvonen@asikkala.fi<br>
Ptk:n tark.<br>
<br>

<br>

<br>

§7<br>

§ 240<br>
§8<br>
§ 222<br>
§ 231<br>

<br>
14/23<br>

19.04.2018<br>

30.09.2019<br>
14.10.2019<br>
20.05.2020<br>
<br>
Kaavoitusjaosto esittää Asikkalan kunnanhallitukselle, että se hyväksyy Telakkarannan ehdotusvaiheen asiakirjat ja päättää asettaa ne<br>
MRL 62 § ja MRA 27 § mukaisesti virallisesti nähtäville.<br>
<br>
Asian käsittely kokouksessa:<br>
Heikki Vahto ehdotti , että kunnanhallitus harkitsisi kaavaan merkittävän vain kaksi kerrostalon rakennuspaikkaa nykyisen kolmen sijaan ja Tammenlehvätalo voisi pysyä paikallaan. Riitta Lalla kannatti<br>
ehdotusta.<br>
Puheenjohtaja päätti keskustelun ja totesi Heikki Vahdon tehneen<br>
esittelijän esityksestä poikkeavan kannatetun esityksen, joten asian<br>
oli ratkaistava äänestämällä.<br>
Puheenjohtaja esitti suoritettavaksi nimenhuutoäänestyksen ja teki<br>
seuraavan äänestysesityksen: "Ne, jotka kannattavat esittelijän esitystä, vastaavat JAA, ja ne, jotka kannattavat Vahdon tekemää esitystä, vastaavat EI." Hyväksyttiin yksimielisesti puheenjohtajan äänestysesitys ja -tapa.<br>
Suoritetussa äänestyksessä annettiin 1 jaa-ääni (Matti Kainulainen)<br>
ja 2 ei-ääntä (Heikki Vahto ja Riitta Lalla). Puheenjohtaja totesi äänestyksen tuloksen, jonka mukaan kaavoitusjaosto hyväksyi Vahdon<br>
tekemän muutosesityksen.<br>
Päätös<br>
<br>
Edellä selostetun käsittelyn ja äänestyksen jälkeen kaavoitusjaosto<br>
päättää esittää Asikkalan kunnanhallitukselle, että se harkitsisi kaavaehdotuksen palauttamista suunnittelijalle, jotta rakennuspaikkoja<br>
vähennettäisiin kahteen ja näin Tammenlehvätalo voisi jäädä paikalleen.<br>
__________<br>
<br>
KHALL § 222<br>
Telakkarannan asemakaavamuutoksen vireilletulosta on ilmoitettu<br>
alunperin kaavoituskatsauksen yhteydessä (kaavoituskatsaus 2011,<br>
kaavoitusohjelma 2012-2016). Kaavoittaja on laatinut asemakaavan<br>
liittyvät, 28.8.2019 päivätyt, ehdotusvaiheen kaava-asiakirjat liitteineen.<br>
Luonnosvaiheen jälkeen kaavaselostus ja kaavakartta on päivitetty.<br>
Luonnosvaiheessa saadun palautteen perusteella on tehty seuraaPtk:n tark.<br>

20.05.2020<br>
<br>
via lisäselvityksiä:<br>
<br>
Selvitysten ja luonnosvaiheesta annetun palautteen perusteella aineistoon on tehty tarvittavat muutokset, ja vaikutusten arviointia on<br>
laajennettu ja lisätty kaavaselostukseen. Lisäselvitykset ja palauteraportti ovat kaava-aineiston liitteenä.<br>
Asemakaavamuutoksen asiakirjat asetetaan nähtäville MRL 62 § ja<br>
MRA 27 § mukaisesti. Ehdotuksen virallisesta nähtäville asettamisesta ilmoitetaan paikallislehdessä ja aineisto laitetaan nähtäville<br>
kunnan ilmoitustaululle sekä kunnan internetsivuille. Nähtävilläolon<br>
aikana ehdotuksesta pyydetään lausunnot osallistumis- ja arviointisuunnitelmaan merkityiltä kaavahankkeen osallisilta.<br>
Kaavoitusjaosto päätti kokouksessaan kehottaa kunnanhallitusta<br>
harkitsemaan rakennuspaikkojen määrän vähentämistä kahteen.<br>
Valmistelija/lisätietoja<br>
Ramboll Finland Oy<br>
Yksikön päällikkö Niina Ahlfors<br>
puh. 040 176 8252, niina.ahlfors@ramboll.fi<br>
Ehdotus<br>
<br>
Kunnanhallitus päättää<br>
1. Rakennuspaikkojen määrän ja<br>
2. Hyväksyy rakennuspaikkojen määrän mukaan korjatut ehdotusvaiheen asiakirjat ja päättää asettaa ne MRL 62 § ja MRA 27 §<br>
mukaisesti virallisesti nähtäville.<br>
<br>
Päätös<br>
<br>
Esittelijä päätti vetää esityksen pois listalta ja siirtää käsittelyn<br>
kunnanhallituksen seuraavaan kokoukseen.<br>
__________<br>
<br>
KHALL § 231<br>
Vääksyn alueella on syytä edistää tiivistä rakentamista, sillä keskusPtk:n tark.<br>
<br>

<br>
ta-alueella on vähän mahdollisia rakannuspaikkoja tulevaisuutta ajatellen. Väestön ikääntyessä kerrostaloasumiselle on entistä enemmän tarvetta. Kyseessä oleva alue on sijainniltaan ainutlaatuinen,<br>
sillä rannan läheisyydessä ei Vääksyssä enää käytännössä ole vapaita rakennuspaikkoja.<br>
Näillä perusteilla Telakkarantaan on syytä alkuperäisten suunnitelmien mukaisesti kaavoittaa kolme kerrostaloa käsittävä alue.<br>
Valmistelija/lisätietoja<br>
Kunnanjohtaja Rinna Ikola-Norrbacka, puh. 044 778 0210,<br>
sähköposti: etunimi.sukunimi@asikkala.fi<br>
Ehdotus<br>
<br>
Kunnanhallitus päättää<br>
1. hyväksyä ehdotusvaiheen asiakirjat ja päättää asettaa ne MRL 62<br>
§ ja MRA 27 § mukaisesti virallisesti nähtäville;<br>
2. että, kolme rakennuspaikkaa myydään kukin erikseen ja että rakennuspaikka, jolla sijaitsee Tammenlehvätalo, myydään vasta kun<br>
Tammenlehvätalolle on löydetty arvoisensa sijoituspaikka.<br>
Asian käsittely kokouksessa:<br>
Heikki Vahto esitti, että kaava palautetaan valmisteltavaksi siten, että aluelle kaavoitetaan kaksi kerrostalon rakennuspaikkaa alueen<br>
itäreunasta alkaen. Mira Nieminen kannatti Heikki Vahton tekemää<br>
esitystä.<br>
Puheenjohtaja totesi, että on tehty pohjaehdotuksesta poikkeava<br>
kannatettu muutosesitys, joten asia on ratkaistava äänestyksellä.<br>
Suoritetussa nimenhuutoäänestyksessä pohjaesitykselle annettiin<br>
kaksi (2) ääntä ja Heikki Vahton muutosesitykselle viisi (5) ääntä.<br>
Puheenjohtaja totesi Heikki Vahton tekemän muutosesityksen tulleen hyväksytyksi.<br>
<br>
Päätös<br>
__________<br>
Ptk:n tark.<br>

KAAVJA 20.05.2020 § 4<br>
Kaavoitusjaosto antoi 28.11.2019 ohjeistusta Telakkarannan asemakaavan laatimista varten. Koska suunnitelmaa koskevat muutokset ovat verrattain pieniä verrattuna luonnosvaiheessa nähtävillä olleeseen suunnitelmaan, viedään Telakkarannan asemakaava seuraavassa vaiheessa ehdotuksena nähtäville.<br>
Telakkaranta on alue Asikkalan kunnan ydinkeskustassa, Päijänteen<br>
vierasvenesatama- ja matkailualueen keskellä. Ramboll on valmistellut asemakaavasta kaksi erilaista vaihtoehtoa ehdotusvaiheen<br>
nähtävilläoloa varten. Vaihtoehtoiset suunnitelmat on tuotu liiteaineistona kaavoitusjaoston arvioitavaksi, jotta jaosto saa päätettyä<br>
kumpi suunnitelmista laitetaan ehdotuksena nähtäville. Kaavoituksessa on arvioitu suunnitelmien toteuttamisen vaikutuksia alla olevissa taulukoissa.<br>
V1<br>
<br>
+<br>
+<br>
+<br>
<br>
+<br>
+<br>
+<br>
+<br>
+<br>
+<br>
Ptk:n tark.<br>
<br>
KOLMEN KERROSTALON SUUNNITELMA<br>
Kerrosalan määrä kerrostalokorttelissa yh. 6 500 k-m2<br>
Myönteiset vaikutukset:<br>
Tehokkaampi rakentaminen voi tuoda kuntaan kolmanneksen<br>
enemmän elinvoimaa, asukkaita ja palveluiden käyttäjiä.<br>
Tehokas rakentaminen kuntakeskuksessa edistää samalla yhdyskuntarakenteen tiivistämistä ja hiilineutraaliuteen pyrkimistä.<br>
Yhdyskuntarakenteen tiivistäminen on kunnan strategisia tavoitteita, silla Asikkala on Hinku-kuntana sitoutunut tavoittelemaan 80 prosentin päästövähennystä vuoteen 2030 mennessä vuoden 2007 tasosta.<br>
Kolme kerrostaloa muodostaa yhteinäisen ja maastoon sopivan kokonaisuuden rantamaisemaan nähden.<br>
Kolme taloa tuottaa tontinmyyntituloja ja verotuloja noin kolmanneksen enemmän kuin kaksi taloa.<br>
Asuinalueelle rakennettava yhdyskuntatekniikka saadaan hyödynnettyä kustannustehokkaammin.<br>
Useampi alueelle muuttava asukas pääsee nauttimaan Päijänteen läheisyydestä.<br>
Suurempi määrä asukkaita on käyttämässä lähellä olevia<br>
Vääksyn palveluita, jolloin palvelut säilyvät alueella varmemmin.<br>
Kolme kerrostaloa muodostaa selkeämmin yhtenäisen kokonaisuuden kuin kaksi.<br>
<br>

Kielteiset vaikutukset:<br>
Suojeltu Tammenlehvätalo on siirrettävä kerrostalon tieltä toiseen paikkaan.<br>
Riippuu pääosin toteuttajista, miten yhtenäinen kokonaisuus<br>
alueesta muodostuu.<br>
Rakennustyöt alueella voivat kestää pidempään.<br>
KAHDEN KERROSTALON SUUNNITELMA<br>
Kerrosalan määrä kerrostalokorttelissa yht. 4 400 k-m2<br>
Myönteiset vaikutukset:<br>
Autopaikkoja on helpompi osoittaa alueelle, jos siellä on asukkaita suhteessa vähemmän.<br>
Alueelle ei tarvitse tehdä yhtä paljon massiivisia maanrakennustöitä kuin vaihtoehto 1 kohdalla.<br>
Kielteiset vaikutukset:<br>
Yksittäiset rakennukset ovat massiivisempia kuin kolmen kerrostalon suunnitelmassa, jolloin ne erottuvat maisemassa voimakkaammin järveltä katsottuna.<br>
Tammenlehvätalo jää lähimmän talon "pihapiiriin", jolloin joudutaan harkitsemaan talon mahdollista siirtämistä toiseen<br>
paikkaan.<br>
Kahden talon kaavassa yksittäiset talot ovat haasteellisempia<br>
saada rakentumaan isomman koon ja asuntomäärän vuoksi,<br>
koska rakennusliikkeillä on käytännössä se periaate, että tietty<br>
määrä talon asunnoista pitää olla varattuna ennen varsinaisen<br>
rakentamispäätöksen tekemistä.<br>
<br>
Valmistelija/lisätietoja<br>
Kaavoituspäällikkö Heikki Manninen<br>
p. 044 778 0270, heikki.manninen@asikkala.fi<br>
Ehdotus<br>
<br>
Kaavoitusjaosto esittää, että kunnanhallitus laittaa ehdotuksena<br>
nähtäville kolmen kerrostalon suunnitelman (vaihtoehto 1). Kaavoitusjaosto hyväksyy Telakkarannan asemakaavan ehdotusvaiheen<br>
asiakirjat ja esittää kunnanhallitukselle niiden hyväksymistä ja nähtäville asettamista MRL 65 § ja MRA 27 § mukaisesti.<br>
<br>
Asian käsittely kokouksessa:<br>
Heikki Vahto esitti, että alueen asumisviihtyvyyden vuoksi pysytään<br>

<br>
kunnanhallituksen edellisessä päätöksessä eli kahden kerrostalon<br>
suunnitelmassa.<br>
Esitystä ei kannatettu.<br>
Päätös<br>
<br>
Ptk:n tark.<br>
<br>
Esittelijän ehdotus hyväksyttiin.<br>
__________<br>
<br>

Kaavoitusjaosto<br>

<br>
20/23<br>

<br>
Ruotsalaisen, Kymenvirran ja Rutalahden rantaosayleiskaavan laatimisen<br>
käynnistäminen<br>
892/10.02.02/2020<br>
KAAVJA 20.05.2020 § 5<br>
Asikkalan kunnassa Ruotsalaisen alueella on merkittäviä luonnonsuojelun, virkistyksen, matkailun, loma-asumisen, vakituisen asumisen sekä maa- ja metsätalouden tarpeita, joita ei ole saatettu suunnitelmallisen maankäytön piiriin. Asikkalan kunnan kunnanvaltuusto<br>
hyväksyi ensimmäisen ehdotuksen Ruotsalaisen rantaosayleiskaavaksi 10.12.2012. Itä-Suomen hallinto-oikeus kumosi kaavan hyväksymispäätöksen 12.11.2014 (päätös 14/5223/3) valitusten perusteella. Kumoamiseen johtaneet valitukset koskivat mitoituksen tasapuolisuutta sekä vanhojen palstoitussuunnitelmien mukaisten tilojen<br>
tulkitsemista olemassa oleviksi rakennuspaikoiksi. Asikkalan kunnan<br>
kunnanvaltuusto hyväksyi toisen ehdotuksen Ruotsalaisen rantaosayleiskaavaksi 22.5.2017. Hämeenlinnan hallinto-oikeus kumosi kaavan hyväksymispäätöksen 28.5.2018 (päätös 18/0198/2) valitusten<br>
perusteella. Kumoamiseen johtaneet valitukset koskivat puutteellisia<br>
selvityksiä ja niistä johtuneita mitoitusvirheitä.<br>
Asikkalan kunnassa on tarpeen kaavoittaa Ruotsalaisen alue. Aluerajaus koskee noin 100 –200 metrin levyistä rantavyöhykettä Ruotsalaisen vesialueella Asikkalan keskustasta koilliseen. Suunnittelualue tulisi rajata tarkemmin osallistumis- ja arviointisuunnitelmassa<br>
ja tarkentaa sitä kaavaprosessin myötä. Aluerajaus on likimäärin sama kuin aiemmissa kaavaprosesseissa.<br>
Kaavan vaikutusalue olisi pääasiassa Ruotsalaisen alue rantarakentamisen, virkistyskäytön sekä matkailun näkökulmasta. Laajemmassa mittakaavassa vaikutusalueen voidaan katsoa ulottuvan Asikkalan kunnan strategisiin painopisteisiin esimerkiksi ympärivuotisen<br>
asumisen painopistealueiden suhteiden muutoksina etenkin Kalkkisten kylässä sekä Rutalahden osalta.<br>
Alueella on voimassa Päijät-Hämeen maakuntakaava, joka on vahvistunut 14.5.2019. Alueella on toistakymmentä ranta-asemakaavaa.<br>
Laadittavan rantaosayleiskaavan tavoitteena tulisi olla Ruotsalaisen<br>
rantarakentamisen saattaminen suunnitelmallisen maankäytön piiriin. Hankkeella turvataan luonnonsuojelun, virkistyksen, matkailun,<br>
loma-asumisen, vakituisen asumisen sekä maa- ja metsätalouden<br>
tarpeet. Alueelle tulee laatia maankäyttö -ja rakennuslain mukainen<br>
oikeusvaikutteinen osayleiskaava, jonka tavoitteena on alueen yhdyskuntarakenteen ja maankäytön yleispiirteinen ohjaaminen. Lisäksi yleiskaavassa todetaan olemassa olevat asemakaavat informaationa. Tavoitteena on laatia oikeusvaikutteinen yleiskaava, jota voidaan MRL 72 §:n mukaan käyttää perusteena myönnettäessä raPtk:n tark.<br>

<br>
kennuslupia ranta-alueelle. Kaava helpottaa ja yksinkertaistaa rakennuslupien ja rakennusprojektien käsittelyä. Osayleiskaavan tarkoituksena on määrittää kiinteistökohtainen rakennusoikeus sisältäen pysyvän asumisen tarpeet, loma-asumisen sekä matkailun ja<br>
elinkeinojen alueet. Yleiskaavan laadinnassa noudatetaan emätilaperiaatetta, joka tarkoittaa, että tietyn poikkileikkausajankohdan jälkeen emätilasta erotetut rakennuspaikat otetaan huomioon vähentävänä tekijänä rakennusoikeutta laskettaessa. Poikkileikkausajankohtana käytetään 19.9.1969. Kaava laaditaan siten, että maanomistajia kohdellaan tasapuolisesti. Kaavoituksen yhteydessä arvioidaan<br>
kaavan ympäristövaikutukset maankäyttö- ja rakennuslain edellyttämällä tavalla.<br>
Valmistelija/lisätietoja<br>
Kaavoituspäällikkö Heikki Manninen<br>
p. 044 778 0270, heikki.manninen@asikkala.fi<br>
Ehdotus<br>
<br>
Kaavoitusjaosto esittää kunnanhallitukselle, että kunnanhallitus<br>
päättää käynnistää Ruotsalaisen, Kymenvirran ja Rutalahden rantaosayleiskaavan laatimisen edellä mainittujen periaatteiden mukaisesti.<br>
<br>
Päätös<br>
<br>
Ehdotus hyväksyttiin.<br>
Rinna Ikola-Norrbacka poistui pykälän käsittelyn jälkeen klo 17.41.<br>
__________<br>
<br>
Ptk:n tark.<br>

<br>
Metsä-Aakalan teollisuusalueen asemakaava / ehdotusvaihe<br>
452/10.02.03/2018<br>
KHALL § 154<br>
Metsä-Aakalan teollisuusalueen asemakaavan vireilletulosta on ilmoitettu 24.10.2018 Päijät-Häme lehdessä. Kaavoittaja on laatinut<br>
asemakaavan liittyvät 17.6.2019 päivätyt, asemakaavan luonnosvaiheen karttaosan määräyksineen sekä luonnosvaiheen kaavaselostuksen liitteineen. Hankkeen osalta järjestetään tarvittaessa viranomaisneuvottelu erikseen sovittavana ajankohtana. Asikkalan kunnanhallitus on 15.10.2018, 215 § hyväksynyt osallistumis- ja arviointisuunnitelman ja asettanut sen nähtäville koko hankkeen ajaksi ja<br>
päättänyt asettaa hankkeen vireille. Osallistumis- ja arviointisuunnitelmaa täydennetään tarvittaessa suunnittelun edetessä.<br>
Asemakaava koskee aluetta, joka sijaitsee Asikkalan kunnan Vesivehmaan kylässä Lahdentien varrella. Suunnittelualueen laajuus on<br>
noin 7,8 hehtaaria, joka sisältää pääosin peltoaluetta. Suunnittelualueelle on tarkoitus mahdollistaa teollisuusrakentamista sekä tarkastella huoltoasema-alueen toiminta ja alueen sisäiset liikennejärjestelyt asemakaavatasolla. Vesivehmaan osayleiskaavassa alue on<br>
osoitettu työpaikka-alueen reservialueeksi, huoltoasema-alueeksi ja<br>
pientalovaltaiseksi asuntoalueeksi.<br>
Valmistelija/lisätietoja<br>
Tekninen johtaja Harri Hirvonen, puh. 044 778 0290,<br>
sähköposti: etunimi.sukunimi@asikkala.fi<br>
Ehdotus<br>
<br>
Kunnanhallitus hyväksyy Metsä-Aakalan<br>
teollisuusalueenluonnosvaiheen asiakirjat ja päättää asettaa ne<br>
MRL 62 §:n ja MRA 30 §:n mukaisesti virallisesti nähtäville.<br>
<br>
Päätös<br>
<br>
Ehdotus hyväksyttiin.<br>
__________<br>
<br>
KAAVJA 20.05.2020 § 6<br>
Asemakaava koskee aluetta, joka sijaitsee Asikkalan kunnan Vesivehmaan kylässä Lahdentien varrella. Suunnittelualueen laajuus on<br>
noin 7,8 hehtaaria, joka sisältää pääosin peltoaluetta. Suunnittelualueelle on tarkoitus mahdollistaa teollisuusrakentamista sekä tarkastella huoltoasema-alueen toiminta ja alueen sisäiset liikennejärjestelyt asemakaavatasolla. Vesivehmaan osayleiskaavassa alue on<br>
osoitettu työpaikka-alueen reservialueeksi, huoltoasema-alueeksi ja<br>
pientalovaltaiseksi asuntoalueeksi.<br>
Metsä-Aakalan teollisuusalueen asemakaavan tavoitteena on lisätä<br>

<br>
teollisuus- ja toimitilarakentamisen mahdollistavia alueita Asikkalassa. Uudella teollisuusrakentamisella tavoitellaan alueelle ympäristöhäiriötä aiheuttamattomia pienteollisuustoimijoita, konepaja- ja rakennusalayrittäjiä. Tarkoitus on myös tarkastella yleiskaavan mukaisen huoltoasema-alueen toiminta asemakaavatasolla: Asemakaavalla osoitetaan tontti liikenneasematoimintaan, joka mahdollistaa<br>
polttoaineen myynnin, huoltopalvelut, ravintolatoiminnan ja huoltamotoimintaan liittyvän vähäisen elintarvike- sekä erikoistavaran<br>
myynnin. Samalla suunnitellaan alueen sisäiset liikennejärjestelyt.<br>
Metsä-Aakalan teollisuusalueen asemakaava on edennyt ehdotusvaiheeseen.<br>
Alueelta on tehty seuraavat selvitykset:<br>
1. Rakennettavuuselvitys (helmikuu 2019)<br>
2. Melumallinnus (kesäkuu 2019)<br>
3. Pohjavesiselvitys (syyskuu 2019)<br>
4. Hulevesiselvitys (tammikuu 2020)<br>
5. Liikenneselvitys (huhtikuu 2020)<br>
Asemakaavasta on järjestetty viranomaisneuvottelu 19.11.2019.<br>
Valmistelija/lisätietoja<br>
Kaavoituspäällikkö Heikki Manninen<br>
p. 044 778 0270, heikki.manninen@asikkala.fi<br>
Ehdotus<br>
<br>
Kaavoitusjaosto hyväksyy Metsä-Aakalan teollisuusalueen asemakaavan ehdotusvaiheen asiakirjat ja esittää kunnanhallitukselle niiden hyväksymistä ja nähtäville asettamista MRL 65 § ja MRA 27 §<br>
mukaisesti.<br>
<br>
Päätös<br>
<br>
Ehdotus hyväksyttiin.<br>
__________<br>
<br>
Ptk:n tark.<br>
<br>
